กฎ กกฎ ก.ตร.ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจชั้นประทวนและชั้นสัญญาบัตรพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๖๘ วรรคสอง แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร.ในการประชุม ครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการก.ตร. เกี่ยวกับตำแหน่ง ในการประชุม ครั้งที่ ๓/๒๕๔๗ เมื่อวันที่ ๑๙ พฤษภาคม พ.ศ.๒๕๔๗ ก.ตร. จึงออกกฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ ๒ข้าราชการตำรวจผู้ที่จะได้รับเงินเดือนสูงกว่าขั้นต่ำของชั้นพลตำรวจชั้นประทวนและชั้นสัญญาบัตร จะต้องเป็นผู้ที่มีคุณสมบัติข้อใดข้อหนึ่ง ดังต่อไปนี้(๑) สำเร็จหลักสูตรนักเรียนนายสิบตำรวจหรือหลักสูตรที่เทียบเท่า(๒) สำเร็จหลักสูตรนักเรียนผู้ช่วยพยาบาลตำรวจ(๓) สำเร็จหลักสูตรนักเรียนนายร้อยตำรวจ(๔) สำเร็จหลักสูตรนักศึกษาพยาบาลตำรวจ(๕)ผ่านการคัดเลือกหรือการสอบแข่งขันเพื่อบรรจุหรือแต่งตั้งเป็นข้าราชการตำรวจชั้นประทวนหรือชั้นสัญญาบัตร(๖) สำเร็จหลักสูตรการศึกษาหรือฝึกอบรมเพื่อแต่งตั้งเป็นข้าราชการตำรวจชั้นประทวนหรือชั้นสัญญาบัตรตามหลักสูตรที่สำนักงานตำรวจแห่งชาติกำหนดโดยความเห็นชอบของ ก.ตร.ในระยะเริ่มแรกให้ถือว่าหลักสูตรการศึกษาและหลักสูตรการฝึกอบรมของสำนักงานตำรวจแห่งชาติตามที่มีอยู่เดิมเป็นหลักสูตรการศึกษาและหลักสูตรการฝึกอบรมที่ก.ตร. ให้ความเห็นชอบไปพลางก่อน(๗)มีคุณวุฒิสูงขึ้นโดยได้รับอนุญาตให้ลาศึกษาตามเงื่อนไขระเบียบของทางราชการ(๘)[๒] ผ่านการคัดเลือกหรือการสอบแข่งขันเป็นข้าราชการตำรวจชั้นพลตำรวจ(๙)[๓] เป็นข้าราชการตำรวจชั้นพลตำรวจที่กำลังศึกษาตามหลักสูตรการศึกษาใน(๑) ถึง (๔) และให้รวมถึงผู้ที่ไม่สำเร็จการศึกษาตามหลักสูตรใน (๓) และ (๔)ที่สมควรจะให้รับราชการเป็นข้าราชการตำรวจต่อไปตามหลักเกณฑ์และวิธีการที่สำนักงานตำรวจแห่งชาติกำหนดข้อ ๓การสั่งให้ข้าราชการตำรวจได้รับอัตราเงินเดือนตามข้อ ๒ให้ได้รับเงินเดือนตามที่ ก.ตร. กำหนด โดยคำนึงถึงอัตราเงินเดือนที่ ก.พ. กำหนดสำหรับผู้ได้รับปริญญา อนุปริญญาหรือประกาศนียบัตร เดียวกันด้วยแต่ถ้าผู้นั้นได้รับเงินเดือนสูงกว่าอัตราที่กำหนดไว้ก็ให้ได้รับเงินเดือนในอัตราเท่ากับเงินเดือนที่ได้รับอยู่หรือในขั้นที่เทียบได้ตรงกับอัตราเงินเดือนตามตารางเทียบขั้นเงินเดือนข้าราชการตำรวจในระยะเริ่มแรกให้ถือว่าบัญชีกำหนดอัตราเงินเดือนสำหรับหลักสูตรการศึกษาจากสถานศึกษาของสำนักงานตำรวจแห่งชาติและปริญญาหรือประกาศนียบัตรจากสถานศึกษาในประเทศที่ ก.ตร. รับรองตามที่มีอยู่เดิมเป็นอัตราเงินเดือนที่ ก.ตร. กำหนดสำหรับหลักสูตรการศึกษา ปริญญา หรือประกาศนียบัตรที่ก.ตร. กำหนดไปพลางก่อนข้อ ๔[๔] (ยกเลิก)ข้อ ๕ในระยะเริ่มแรกให้ถือว่าหลักสูตรนักเรียนพลตำรวจหรือหลักสูตรที่เทียบเท่าของสำนักงานตำรวจแห่งชาติเป็นหลักสูตรนักเรียนนายสิบตำรวจหรือหลักสูตรที่เทียบเท่าตามกฎก.ตร. นี้ข้อ ๖กรณีที่มีปัญหาว่าผู้ใดจะได้รับอัตราเงินเดือนสูงขึ้นตาม กฎ ก.ตร.นี้หรือไม่ ให้ ก.ตร. วินิจฉัยชี้ขาดให้ไว้ ณ วันที่ ๑๔มิถุนายน พ.ศ. ๒๕๔๗พลเอก ชวลิต ยงใจยุทธรองนายกรัฐมนตรีปฏิบัติราชการแทน นายกรัฐมนตรีประธานกรรมการข้าราชการตำรวจกฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจชั้นประทวน และชั้นสัญญาบัตร (ฉบับที่ ๒) พ.ศ. ๒๕๕๕[๕]ข้อ ๑ กฎ ก.ตร.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎ ก.ตร. ฉบับนี้ คือ เนื่องจากกรณีข้าราชการตำรวจที่อยู่ระหว่างถูกสอบสวนพิจารณาทางวินัยหรือต้องหา หรือถูกฟ้องคดีอาญาก่อนมีคำสั่งลงโทษทางวินัยหรือมีคำพิพากษาอันถึงที่สุดแสดงว่าได้กระทำความผิดจะต้องผ่านขั้นตอนกระบวนการแสวงหาข้อเท็จจริงและพยานหลักฐานเพื่อพิสูจน์ว่าได้กระทำความผิดจริงหรือไม่ ดังนั้น ในระหว่างที่ยังไม่สามารถพิสูจน์การกระทำความผิดได้สิทธิประโยชน์ที่ข้าราชการตำรวจดังกล่าวพึงได้รับก็ควรได้รับการพิจารณาเช่นเดียวกับข้าราชการตำรวจที่ไม่มีกรณีอยู่ระหว่างถูกสอบสวนพิจารณาทางวินัยหรือต้องหา หรือถูกฟ้องคดีอาญา ซึ่งสอดคล้องกับรัฐธรรมนูญแห่งราชอาณาจักรไทย ดังนั้น เพื่อไม่ให้ข้าราชการตำรวจที่อยู่ระหว่างถูกสอบสวนพิจารณาทางวินัยหรือต้องหา หรือถูกฟ้องคดีอาญา ต้องเสียสิทธิ จึงสมควรแก้ไขกฎ ก.ตร.ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจชั้นประทวนและชั้นสัญญาบัตร พ.ศ. ๒๕๔๗กฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจชั้นประทวน และชั้นสัญญาบัตร (ฉบับที่ ๓) พ.ศ. ๒๕๕๙[๖]ข้อ๑ กฎ ก.ตร.นี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๙ เป็นต้นไปหมายเหตุ :-เหตุผลในการประกาศใช้กฎ ก.ตร. ฉบับนี้ คือโดยที่อัตราเงินเดือนของนักเรียนในสถานศึกษาของสำนักงานตำรวจแห่งชาติมีความแตกต่างจากนักเรียนของเหล่าทัพอื่นซึ่งได้รับเงินเดือนในอัตราที่มากกว่าจึงควรกำหนดให้เป็นไปในแนวทางเดียวกันและสอดคล้องกับสภาพเศรษฐกิจในปัจจุบัน ดังนั้น สมควรแก้ไขให้นักเรียนในสถานศึกษาของสำนักงานตำรวจแห่งชาติได้รับอัตราเงินเดือนสูงกว่าขั้นต่ำและให้นักเรียนที่ศึกษาในสถานศึกษาของสำนักงานตำรวจแห่งชาติในระดับอุดมศึกษาที่ไม่สำเร็จการศึกษาและจะได้รับการแต่งตั้งเลื่อนชั้นเป็นข้าราชการตำรวจชั้นประทวนให้ได้รับอัตราเงินเดือนตามคุณวุฒิหรือในขั้นที่ได้รับอยู่เดิม จึงจำเป็นต้องออกกฎ ก.ตร.นี้นุสรา/ปรับปรุง๑๘ สิงหาคม ๒๕๕๙[๑] ราชกิจจานุเบกษา เล่ม ๑๒๑/ตอนพิเศษ ๒๕ ก/หน้า ๑๐/๒๑ มิถุนายน ๒๕๔๗ [๒] ข้อ ๒ (๘) เพิ่มโดยกฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจ ชั้นประทวนและชั้นสัญญาบัตร (ฉบับที่ ๓) พ.ศ. ๒๕๕๙[๓] ข้อ ๒ (๙) เพิ่มโดยกฎ ก.ตร.ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจชั้นประทวน และชั้นสัญญาบัตร (ฉบับที่ ๓) พ.ศ. ๒๕๕๙[๔] ข้อ ๔ ยกเลิกโดยกฎ ก.ตร. ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจ ชั้นประทวน และชั้นสัญญาบัตร (ฉบับที่ ๒) พ.ศ. ๒๕๕๕[๕] ราชกิจจานุเบกษา เล่ม ๑๒๙/ตอนที่ ๒๖ ก/หน้า ๓๑/๑๖ มีนาคม ๒๕๕๕[๖] ราชกิจจานุเบกษา เล่ม ๑๓๓/ตอนที่ ๖๓ ก/หน้า ๓/๒๘ กรกฎาคม ๒๕๕๙